b'\n_START_ARTICLE_\nLaiko juosta\n_START_PARAGRAPH_\nLaiko juosta arba laiko zona \xe2\x80\x93 \xc5\xbdem\xc4\x97s pavir\xc5\xa1iaus dalis (sausuma ir j\xc5\xabra), kur galioja vienodas laikas. Geografi\xc5\xa1kai laiko zonos dalina \xc5\xbeem\xc4\x99 \xc4\xaf 24 lygias juostas, kur gretimose juostose laikas skiriasi 1 valanda. Ta\xc4\x8diau realios laiko zon\xc5\xb3 ribos skiriasi nuo geografini\xc5\xb3, nes jos s\xc4\x85lygotos sien\xc5\xb3 tarp valstybi\xc5\xb3, valstij\xc5\xb3 ar administracini\xc5\xb3 teritorij\xc5\xb3._NEWLINE_Laiko zonos nusakomos pagal santyk\xc4\xaf su pasauliniu koordinuotuoju laiku (UTC). Pradinis laiko zon\xc5\xb3 atskaitos ta\xc5\xa1kas \xe2\x80\x93 Pradinis meridianas (0\xc2\xb0 ryt\xc5\xb3 ilgumos), einantis per Karali\xc5\xa1k\xc4\x85j\xc4\x85 Grinvi\xc4\x8do observatorij\xc4\x85 Londone. D\xc4\x97l to vietoje visuotinai pripa\xc5\xbeinto UTC \xc5\xbeym\xc4\x97jimo dar vis naudojamas ir GMT (Grinvi\xc4\x8do laikas)._NEWLINE_Geografi\xc5\xa1kai penktadalis Lietuvos (vakarin\xc4\x97 dalis) patenka \xc4\xaf UTC+1 laiko zon\xc4\x85 (CET \xe2\x80\x93 Centrin\xc4\x97s Europos Laikas), likusi dalis \xc4\xaf UTC+2 laiko zon\xc4\x85, ta\xc4\x8diau oficialiai Lietuvoje galioja vienas laikas (Lietuvos laikas) \xe2\x80\x93 visa Lietuva priskiriama UTC+2 zonai.\n_START_SECTION_\nLaiko zonos ir jose esan\xc4\x8dios teritorijos\n_START_PARAGRAPH_\nTeritorijos, kuriose galioja vasaros laikas, pa\xc5\xbeym\xc4\x97tos *. Vasar\xc4\x85 tose \xc5\xa1alyse pridedama viena valanda.\n_START_SECTION_\nUTC-12\n_START_PARAGRAPH_\nNaudojamas tik laivuose 7,5\xc2\xb0 \xc4\xaf rytus nuo 180\xc2\xb0'